Keskmine tänapäeva naine peaks menstrueerima rohkem kui paartuhat päeva oma elu jooksul, umbes kolm korda enam kui meie korilastest esiemad. Eks nende keskmine eluiga oli pisut lühem ka, lisaks algas nende menses hiljem ning nad veetsid rohkem aastaid rasedana ja imetades. Feministeeriumi rõõmsad inimkatsejänesed on testinud abivahendeid, mis võibolla aitavad elu sellel paljude jaoks tüütul perioodil kergemaks teha.
#000002
Kupsiku miinuseks võib lugeda lekkimist, millega mitmel katsejänesel probleeme oli (aga mitte kõikidel, tuleb rõhutada). Lekkimist aitab vähendada oskuslik paigaldamine, mis nõuab harjutamist, ning tihedam vahetamine vererohketel päevadel. Paigaldamine ei tule alati esimesel korral välja, ning seetõttu ei tasu kohe kupsikut nurka visata, vaid visalt harjutada. Kõige suurem hoiatus puudutab sisestades kupsiku liiga varajast lahtilaskmist – see võib üpris traumeeriv kogemus olla. Kui paigaldamine ei õnnestu, külasta foorumeid ja uuri, kuidas teised teevad, ning proovi mõne aja pärast jälle. Katsejäneste seas oli neid, kellele alguses kupsik kohe sugugi ei istunud, kuid kes mõne aja pärast siiski usku vahetasid. On olemas ka lekkekindlaid kupsikuid, nt FemmyCycle, kuid neid pole me veel testinud.
#000011
Viimase miinusena võib välja tuua ebamugavust, mis on seotud elutingimustega. Osa meie katsejänesed veedavad palju aega arenguriikides elades-töötades või maal kuivkäimlat kasutades. Ühest küljest on eriti hea sellistes tingimustes prügi mitte tekitada, sest sageli on ka prügikäitlemine seal probleemne, teisest küljest põhjustavad jooksva vee puudumine ja väga kehvad sanitaartingimused lisastressi paigaldamisel. Mõni katsejänes kasutab lihtsalt kaasaskantavat veepudelit kupsiku loputamiseks. Üks siiski tunnistas, et tampooni on lihtsam paigaldada, kui tualett tähendab väikest auku külaturu servas ning kardina alt ja ülalt piiluvad sinu tegemisi paar kaagutavat kana ja rõõmsat väikelast. Kupsiku plussiks võib lõpetuseks lugeda ka seda, et mitmed tootjad toetavad naisi arenguriikides, annetades neile kupsikuid ja õpetades, kuidas seda kasutada.
#000012
Korduskasutatavad imavad aluspüksid päästavad keskkonnasõbrad ühekordsetest sidemetest ja pesukaitsmetest. Kasuta, pese, kasuta jälle. Pükse on olemas nii väikesele vooluse kui ka vererohkete päevade tarbeks, samuti saab neid kasutada muude lekkeprobleemide korral. Püksid sobivad hästi kupsikuga, kui see ikka lekkima kipub. Aga nad sobivad hästi ka ilma, kui võõraste objektide kehasse sisestamine vastuvõetamatu on.
#000014
Neli Feministeeriumi katsejänest on kauaaegsed Thinxide kasutajad ning kiidavad neid praktilisuse ja disaini poolest väga. Kui katsudes tundub jalgevahe paksem kui tavalistel aluspükstel, siis pükse jalga tõmmates ei ole sellest aru saada ning mähkmetunnet ei teki. Lekkimisprobleeme ei ole ja jalas istuvad need mugavalt. Hästiistuvad püksid paigast ei nihku. Lisaks on Thinx üks vähestest tootjatest, kes ka transsooliste klientidega arvestab, pakkudes meestele sobivat mudelit. Kolme paariga ajab asja kenasti ära, kui vahepeal pükse pesta saab. Kui kaua üks paar vastu peab, sõltub muidugi kasutajast, kuid tootja sõnul säilivad omadused kuni 30 pesukorda. Meie katsejänesed on neid kasutanud kauem (kuni kolm aastat) ning esmased kulumismärgid on tekkinud. Suurim probleem Thinxidega on nende maine – kunagi ägedat feministlikku turundust kasutanud ettevõttel on oma juhi seksuaalse ahistamise süüdistuste ja ebaõnnestunud sõnavõttude tagajärjel kehv reputatsioon. Püksid on ka võrdlemisi kallid, eriti ühekordsete peskukaitsega võrreldes. Lisaks tuleks teadlik olla sellest, et kõik mudelid ei sobi ilmselgelt kõikidele kehadele. Alternatiivsed püksitootjad on Modibodi, Dear Kate ja Lunapads, mida katsejänesed proovinud ei ole.
#000015
Kui püksid tunduvad liiga kallid või ei sobi mingil muul põhjusel, siis on keskkonnasõbralik alternatiiv kasutada korduskasutatavaid pesukaitsmeid, näiteks Nullkulu omasid. Ökopoodidest võib leida ka suuremaid sidemeid.
#000016
Feministeeriumi uudiskiri ilmub iga kuu alguses. Loe eelmisi uudiskirju siit.
#000021